ஜகதீப் தன்கர்

ஜக்தீப் தன்கர் (Jagdeep Dhankhar) (பிறப்பு 18 மே 1951) இந்திய அரசியல்வாதியும், பாரதிய ஜனதா கட்சியின் முன்னாள் தலைவருமாவார். 2022 வரை, இவர் மேற்கு வங்கத்தின் ஆளுநராகப் பணியாற்றினார். இந்தியாவின் உச்ச நீதிமன்றத்தில் வழக்கறிஞராக இருந்தார். மேலும் 1989 முதல் 1991 வரை மக்களவை  உறுப்பினராகவும் இருந்தார். 2022 ஆகத்து 11 முதல் 2025 சூலை 22 வரை 14-ஆவது குடியரசுத் துணைத் தலைவராகப் பதவி வகித்தார். Jagdeep Dhankhar sworn-in as 14th vice presidentJagdeep Dhankhar takes oath as India's 14th Vice-President

 ஆரம்பகால வாழ்க்கை 
தன்கர், 1951 மே 18 அன்று ராஜஸ்தான் மாநிலத்திலுள்ள கித்தானா என்ற சிறிய கிராமத்தில் பிறந்தார். சித்தோர்கர் சைனிக் பள்ளியில் தனது பள்ளிக் கல்வியை முடித்த பின்னர், செய்ப்பூர், ராஜஸ்தான் பல்கலைக்கழகத்தில் பட்டம் பெற்றார்.

 அரசியல்
இவர். ராஜஸ்தானில் சுன்சுனூ மக்களவைத் தொகுதியிலிருந்து 1989-91 வரையிலான காலத்தில் ஒன்பதாவது மக்களவையில், ஜனதா தளத்தை பிரதிநிதித்துவப்படுத்தும் நாடாளுமன்ற உறுப்பினராக இருந்தார். ராஜஸ்தானின் கிஷன்கர்ட் தொகுதியிலிருந்து 1993-98 வரையிலான காலத்தில் ராஜஸ்தானின் 10-ஆவது சட்டமன்றத்தில் சட்டமன்ற உறுப்பினராகவும் இருந்தார். மேலும், ராஜஸ்தான் உயர் நீதிமன்ற வழக்கறிஞர்கள் சங்கத்தில் முன்னாள் தலைவருமாவார்.

ஆளுநராக
30 சூலை 2019 அன்று, குடியரசுத் தலைவர் ராம் நாத் கோவிந்த் இவரை மேற்கு வங்க ஆளுநராக நியமித்தார்.

2022 துணைக்குடியரசுத் தலைவர் தேர்தல்

சூலை 2022-இல், பாஜக தனது தேசிய ஜனநாயகக் கூட்டணியின் வேட்பாளராக 2022-ஆம் ஆண்டு 2022 தேர்தலுக்கான இந்தியத் துணைத் தலைவர் பதவிக்கு தன்கரை பரிந்துரைத்தது. 6 ஆகஸ்டு 2022 அன்று நடைபெற்ற 14-ஆவது இந்தியக் குடியரசுத் துணைத் தலைவர் தேர்தலில் ஜெகதீப் தன்கர் 528 வாக்குகள் பெற்று, தம்மை எதிர்த்து போட்டியிட்ட வேட்பாளர் மார்கரட் அல்வாவை வீழ்த்தி வெற்றி பெற்றார்.Jagdeep Dhankhar is 14th Vice-President of India

 இதையும் பார்க்கவும் 
 மேற்கு வங்காள ஆளுநர்களின் பட்டியல்
 இந்தியக் குடியரசுத் துணைத் தலைவர் தேர்தல் 2022
 இந்தியக் குடியரசுத் துணைத் தலைவர்களின் பட்டியல்

 மேற்கோள்கள்

பகுப்பு:வாழும் மக்கள்
பகுப்பு:9வது மக்களவை உறுப்பினர்கள்
பகுப்பு:மேற்கு வங்காள ஆளுநர்கள்
பகுப்பு:1951 பிறப்புகள்
பகுப்பு:ராஜஸ்தான் அரசியல்வாதிகள்